เดียโบล III

เดียโบล III  เป็นเกมแอ็กชันเล่นตามบทบาทแนวสับและเฉือนที่พัฒนาและเผยแพร่โดยบริษัทบลิซซาร์ดเอ็นเตอร์เทนเมนต์ในฐานะภาคที่สามในแฟรนไชส์"เดียโบล" ซึ่งวางจำหน่ายสำหรับไมโครซอฟท์ วินโดวส์ และโอเอสเท็นในเดือนพฤษภาคม ค.ศ. 2012, เพลย์สเตชัน 3 และเอกซ์บอกซ์ 360 ในเดือนกันยายน ค.ศ. 2013, เพลย์สเตชัน 4 และเอกซ์บอกซ์วันในเดือนสิงหาคม ค.ศ. 2014 ตลอดจนนินเท็นโด สวิตช์ ในเดือนพฤศจิกายน ค.ศ. 2018 โดยเป็นเรื่องราวที่เกิดขึ้น 20 ปีหลังจากเหตุการณ์ใน"เดียโบล II" โดยผู้เล่นเลือกที่จะเล่นเป็นหนึ่งในเจ็ดคลาสตัวละคร ได้แก่ บาร์บาเรียน, ครูเซเดอร์, ดีมันฮันเตอร์, มังก์, เนโครแมนเซอร์, วิตช์ดอกเตอร์ หรือวิเซิร์ด และได้รับมอบหมายในการกำจัดเดียโบล
ส่วนภาคเสริมที่มีชื่อว่า'ได้รับการวางจำหน่ายสำหรับพีซีในเดือนมีนาคม ค.ศ. 2014 ซึ่งเปิดตัวสำหรับคอนโซลโดยเป็นส่วนหนึ่งของเวอร์ชันเดียโบล III: อัลทิเมตอีวิลเอดิชัน  ในเดือนสิงหาคม ค.ศ. 2014 และชุด'ได้รับการวางจำหน่ายสำหรับวินโดวส์, แมคโอเอส, เพลย์สเตชัน 4 และเอกซ์บอกซ์วันในเดือนมิถุนายน ค.ศ. 2017 นอกจากนี้ เดียโบล III: อีเทอร์เนิลคอลเลกชัน  ซึ่งเป็นการรวมภาค"รีเปอร์ออฟโซลส์"และ"ไรส์ออฟเดอะเนโครแมนเซอร์" ได้รับการวางจำหน่ายสำหรับเพลย์สเตชัน 4 และเอกซ์บอกซ์วันในเดือนมิถุนายน ค.ศ. 2017 ตลอดจนสำหรับนินเท็นโด สวิตช์ ในเดือนพฤศจิกายน ค.ศ. 2018
เกมดังกล่าวได้รับการวิจารณ์ในเชิงบวก แม้ว่าคุณลักษณะออลเวส์-ออน ดีอาร์เอ็ม จะถูกติเตียนก็ตาม ซึ่งเกมดังกล่าวสร้างสถิติใหม่สำหรับ "เกมพีซีที่ขายได้เร็วที่สุด" โดยขายได้มากกว่า 3.5 ล้านชุดใน 24 ชั่วโมงแรกที่วางจำหน่าย และกลายเป็นเกมพีซีที่ขายดีที่สุดใน ค.ศ. 2012 ด้วยยอดขายกว่า 12 ล้านชุด รวมถึง ณ เดือนสิงหาคม ค.ศ. 2015 จำนวนยอดขายเพิ่มขึ้นเป็นกว่า 30 ล้านชุด ส่วนภาคต่ออย่าง"เดียโบล IV" ได้รับการประกาศใน ค.ศ. 2019 และมีกำหนดเปิดตัวในวันที่ 6 มิถุนายน ค.ศ. 2023
รูปแบบการเล่น.
เช่นเดียวกับ"เดียโบล" และ"เดียโบล II" "เดียโบล III" เป็นเกมแอ็กชันเล่นตามบทบาทที่มีการต่อสู้แบบเรียลไทม์ที่รวดเร็วและเอนจินกราฟิกไอโซเมตริก เกมดังกล่าวใช้องค์ประกอบดาร์กแฟนตาซีแบบคลาสสิก และผู้เล่นสวมบทเป็นตัวละครฮีโรที่มีหน้าที่ปกป้องโลกแห่งแซงชัวรีจากกองกำลังแห่งขุมนรก เกมนี้มีองค์ประกอบเล่นตามบทบาทจำนวนมาก เช่น การเลือกคลาสตัวละคร, การเพิ่มประสบการณ์และการเพิ่มเลเวล ตลอดจนการได้รับอุปกรณ์ที่ทรงพลังยิ่งขึ้น
คุณภาพและคุณสมบัติของอุปกรณ์จะถูกสุ่ม นอกเหนือจากค่าสถิติพื้นฐาน (เช่น ความเสียหายและความเร็วในการโจมตีสำหรับอาวุธ หรือแต้มเกราะบนชุดเกราะ) ไอเทมคุณภาพสูงยังมีมีคุณสมบัติเพิ่มเติม เช่น ความเสียหายพิเศษ, โบนัสคุณสมบัติ, โบนัสโอกาสการโจมตีแบบคริติคอล หรือเบ้า ซึ่งทำให้ไอเทมสามารถอัปเกรดได้ด้วยอัญมณี ไอเทมคุณภาพระดับเวทมนตร์มีคุณสมบัติแบบสุ่มถึงสามประการ, ไอเทมคุณภาพหายากมีถึงหกประการ และไอเทมคุณภาพระดับตำนานโดยทั่วไปจะมีคุณสมบัติได้ถึงแปดประการโดยมีระดับการสุ่มที่แตกต่างกันไป ส่วนเซ็ตไอเทมเป็นประเภทย่อยของไอเทมระดับตำนานซึ่งมอบโบนัสสะสมเพิ่มเติมหากติดตั้งไอเทมหลายชิ้นจากเซ็ตเดียวกันพร้อมกัน ทั้งนี้ มอนสเตอร์เลเวลสูงมักจะดรอปไอเทมระดับสูง ซึ่งมักจะมีค่าสถิติพื้นฐานและโบนัสสูงกว่า
เอนจินที่เป็นกรรมสิทธิ์รวมเอาระบบฟิสิกส์ภายในแบบกำหนดเองของบริษัทบลิซซาร์ด และนำเสนอสภาพแวดล้อมที่ทำลายได้พร้อมเอฟเฟกต์ความเสียหายในเกม เหล่านักพัฒนาพยายามทำให้เกมนี้เลื่อนไหลในระบบที่หลากหลายโดยไม่ต้องใช้ไดเรกต์ 10 ซึ่ง"เดียโบล III" ใช้เอนจินเกม 3 มิติแบบกำหนดเอง เพื่อนำเสนอมุมมองเหนือศีรษะแก่ผู้เล่น ในลักษณะที่ค่อนข้างคล้ายกับมุมมองไอโซเมตริกที่ใช้ในเกมภาคก่อนในซีรีส์นี้ ส่วนบรรดาศัตรูใช้ประโยชน์จากสภาพแวดล้อมแบบ 3 มิติ เช่น คลานขึ้นด้านข้างกำแพงจากด้านล่างเข้าสู่พื้นที่สู้รบ
เกมแบบหลายผู้เล่นสามารถทำได้เช่นเดียวกับใน"เดียโบล II" โดยใช้บริการแบตเทิลดอตเน็ตของบริษัทบลิซซาร์ด พร้อมด้วยคุณสมบัติใหม่จำนวนมากที่พัฒนาขึ้นสำหรับ"" ที่มีใน"เดียโบล III" ซึ่งผู้เล่นสามารถเข้าและออกจากเซสชันการเล่นแบบร่วมมือกับผู้เล่นอื่นได้ ทั้งนี้ "เดียโบล III" แตกต่างจากภาคก่อนตรงที่ผู้เล่นต้องเชื่อมต่อกับอินเทอร์เน็ตอย่างต่อเนื่องเนื่องจากนโยบายการจัดการสิทธิดิจิทัลของพวกเขา แม้กระทั่งสำหรับเกมผู้เล่นเดี่ยว
ส่วนระบบเควสต์ที่ได้รับการปรับปรุง, ตัวสร้างเลเวลแบบสุ่ม และตัวสร้างการเผชิญหน้าแบบสุ่มได้รับการนำมาใช้เพื่อให้แน่ใจว่าเกมจะมอบประสบการณ์ที่แตกต่างเมื่อเล่นซ้ำ
ต่างจากการทำซ้ำครั้งก่อน ทองคำสามารถเก็บขึ้นมาได้โดยการสัมผัส หรือเข้ามาภายในระยะ (ปรับด้วยอุปกรณ์) แทนที่จะต้องเก็บมันด้วยตนเอง หนึ่งในคุณสมบัติใหม่ที่มีจุดมุ่งหมายเพื่อเพิ่มความเร็วในการเล่นเกมก็คือลูกแก้วพลังชีวิตที่บรรดาศัตรูทำตก แทนที่ความจำเป็นที่จะต้องมีแถบโพชัน หลังจะถูกแทนที่ด้วยแถบทักษะที่ช่วยให้ผู้เล่นสามารถกำหนดปุ่มแถบด่วนให้แก่ทักษะและคาถาได้ ซึ่งก่อนหน้านี้ ผู้เล่นสามารถกำหนดทักษะได้เพียงสองทักษะ (หนึ่งทักษะสำหรับปุ่มเมาส์แต่ละปุ่ม) และต้องสลับทักษะด้วยแป้นพิมพ์หรือล้อเมาส์ นอกจากนี้ ผู้เล่นยังสามารถกำหนดการโจมตีเฉพาะให้แก่ปุ่มเมาส์ได้
รูนทักษะเป็นคุณสมบัติใหม่อีกประการ นั่นคือตัวดัดแปลงทักษะที่จะได้รับการปลดล็อกเมื่อผู้เล่นเลเวลอัป โดยต่างจากรูนที่ใส่ซอกเกตได้ใน"เดียโบล II" รูนทักษะไม่ใช่ไอเทม แต่มีตัวเลือกสำหรับการเสริมทักษะแทน ซึ่งมักจะเปลี่ยนรูปแบบการเล่นของแต่ละทักษะโดยสิ้นเชิง ตัวอย่างเช่น รูนทักษะหนึ่งสำหรับความสามารถอุกกาบาตของวิเซิร์ดจะลดต้นทุนพลังลึกลับของมัน ในขณะที่อีกรูนจะเปลี่ยนอุกกาบาตให้เป็นน้ำแข็ง โดยทำให้เกิดความเสียหายจากความเย็นมากกว่าไฟ
โหมดฮาร์ดคอร์.
"เดียโบล III" ให้ผู้เล่นมีทางเลือกในการสร้างตัวละครแบบฮาร์ดคอร์ ซึ่งเดิมที ผู้เล่นจะต้องอัปเลเวลตัวละครปกติเป็นเลเวล 10 ก่อนจึงจะมีตัวเลือกในการสร้างตัวละครฮาร์ดคอร์ใหม่ได้ โดยตัวละครฮาร์ดคอร์จะไม่สามารถฟื้นคืนชีพได้ แต่จะกลายเป็นตัวละครที่เล่นไม่ได้อย่างถาวรหากถูกสังหาร ซึ่งตัวละครฮาร์ดคอร์จะได้รับการจัดอันดับแยกกัน และสามารถรวมทีมกับตัวละครฮาร์ดคอร์อื่น ๆ ได้เท่านั้น และหลังจากตายแล้ว ผีของตัวละครฮาร์ดคอร์ยังสามารถสนทนาได้ โดยชื่อของพวกเขาจะยังคงปรากฏในอันดับ แต่ตัวละครนั้นไม่สามารถกลับเข้าสู่เกมได้ และหากตัวละครฮาร์ดคอร์ดังกล่าวถึงเลเวล 10 ก่อนจะตาย ก็สามารถเข้าสู่ฮอลออฟฟอลเลนฮีโรส์ได้